CELEX: 32010R0484
Language: mt
Date: 2010-06-03 00:00:00
Title: Regolament tal-Kummissjoni (UE) Nru 484/2010 tat- 3 ta’ Ġunju 2010 li jemenda r-Regolament (KE) Nru 826/2008 li jipprovdi regoli komuni għall-għotja ta’ għajnuna għall-ħażna privata ta’ ċerti prodotti agrikoli

4.6.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 138/1
               
            REGOLAMENT TAL-KUMMISSJONI (UE) Nru 484/2010
      tat-3 ta’ Ġunju 2010
      li jemenda r-Regolament (KE) Nru 826/2008 li jipprovdi regoli komuni għall-għotja ta’ għajnuna għall-ħażna privata ta’ ċerti prodotti agrikoli
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 43(a) u (d) flimkien mal-Artikolu 4 tiegħu,
      Billi:
      
                  (1)
               
               
                  L-Artikolu 28 tar-Regolament (KE) Nru 1234/2007 jipprovdi għall-ħżin mandatorju privat tal-butir.
               
            
                  (2)
               
               
                  L-Artikolu 2 tar-Regolament tal-Kummissjoni (KE) Nru 826/2008 (2) jistabbilixxi r-rekwiżiti li jridu jintlaħqu mill-prodotti sabiex ikunu eliġibbli għal għajnuna għall-ħażna privata. Dawk ir-rekwiżiti huma elenkati fl-Anness I għal dak ir-Regolament.
               
            
                  (3)
               
               
                  Il-Punt III tal-Anness I għar-Regolament (KE) Nru 826/2008 jipprovdi li huwa biss il-butir li jigi prodott f’impriża approvata skont l-Artikolu 4(1)(a), (b) u (c) tar-Regolament tal-Kummissjoni (KE) Nru 105/2008 tal-5 ta’ Frar 2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1255/1999 dwar intervent fis-suq tal-butir (3) u li josserva kriterji addizzjonali li huwa eliġibbli għal għajnuna għal ħżin privat.
               
            
                  (4)
               
               
                  L-Artikolu 60 tar-Regolament tal-Kummissjoni (UE) Nru 1272/2009 tal-11 ta’ Diċembru 2009 li jistabbilixxi regoli komuni ddettaljati għall-implimentazzjoni tar-Regolament tal-Kunsill (KE) Nru 1234/2007 f’dak li għandu x’jaqsam max-xiri u l-bejgħ ta’ prodotti agrikoli taħt intervent pubbliku (4), ħassar ir-Regolament (KE) Nru 105/2008 b’effett mill-1 ta’ Marzu 2010.
               
            
                  (5)
               
               
                  Il-kriterji għall-approvazzjoni ta’ impriżi għal butir eliġibbli għall-għajnuna għal ħażna privata ingħataw fil-punti 1 (a), (b) u (c) tal-Parti III tal-Anness IV għar-Regolament (UE) Nru 1272/2009.
               
            
                  (6)
               
               
                  Billi r-referenza għar-Regolament (KE) Nru 105/2008 fil-punt III tal-Anness I għar-Regolament (KE) Nru 826/2008 ma għadhiex rilevanti mill-bidu tal-1 ta’ Marzu 2010, minħabba raġunijiet ta’ ċarezza huwa għalhekk xieraq li din ir-referenza tiġi aġġornata billi ssir referenza għall-punti 1 (a), (b) u (c) tal-Parti III tal-Anness IV għar-Regolament (UE) Nru 1272/2009.
               
            
                  (7)
               
               
                  Ir-Regolament (KE) Nru 826/2008 għandu għalhekk jiġi emendat skont dan.
               
            
                  (8)
               
               
                  L-emenda proposta għandha tapplika mid-data li fiha jitħassar ir-Regolament (KE) Nru 105/2008.
               
            
                  (9)
               
               
                  Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      L-ewwel pararafu tal-Punt III. Butir tal-Anness I għar-Regolament (KE) Nru 826/2008 jinbidel b’dan li ġej:
      
         “Għajnuna għall-ħażna privata għandha tingħata biss għall-butir li jkun ġie prodott f’impriża approvata skont il-punti 1 (a), (b) u (c) tal-Parti III tal-Anness IV għar-Regolament tal-Kummissjoni (UE) Nru 1272/2009 (*), matul it-28 jum li jiġu qabel il-jum tal-applikazzjoni jew il-jum tal-preżentazzjoni tal-offerta.
      
      Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu jibda japplika mill-1 ta’ Marzu 2010.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-3 ta’ Ġunju 2010.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 299, 16.11.2007, p. 1.
      
         (2)  ĠU L 223, 21.8.2008, p. 3.
      
         (3)  ĠU L 32, 6.2.2008, p. 3.
      
         (4)  ĠU L 349, 29.12.2009, p. 1.